**Ministru kabineta noteikumu projekta**

**„Grozījumi Ministru kabineta 2011.gada 1.marta noteikumos Nr.163 „Noteikumi par Valsts augu aizsardzības dienesta sniegto maksas pakalpojumu cenrādi””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Likuma par budžetu un finanšu vadību 5.panta devītā daļa. |
| 2. | Pašreizējā situācija un problēmas | Patlaban ir spēkā Ministru kabineta 2011.gada 1.marta noteikumi Nr.163 „Noteikumi par Valsts augu aizsardzības dienesta sniegto maksas pakalpojumu cenrādi” (turpmāk –noteikumi Nr.163). 2009.gada 21.oktobrī tika pieņemta Eiropas Parlamenta un Padomes Regula Nr.1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EK un 91/414/EK (turpmāk – Regula).  Ar 2012.gada 1.janvāri spēku zaudēja noteikumu Nr.163 pielikuma 36.punkts – Novērtējuma sagatavošana par reģistrēta augu aizsardzības līdzekļa atbilstību reģistrācijas nosacījumiem pēc tā sastāvā esošās darbīgās vielas iekļaušanas Eiropas Kopienā reģistrēto darbīgo vielu sarakstā (turpmāk – novērtējuma sagatavošana).  Tomēr Valsts augu aizsardzības dienestā (turpmāk – dienests) turpinās to iesniegumu izskatīšana, kas saņemti līdz 2011.gada 14.jūnijam, un ir nepieciešamība pabeigt augu aizsardzības līdzekļu atkārtotu novērtēšanu pēc tā sastāvā esošās darbīgās vielas iekļaušanas Eiropas Kopienā reģistrēto darbīgo vielu sarakstā saskaņā ar iepriekšējo procedūru, kas noteikta Padomes 1991.gada 15.jūlija Direktīvā 91/414/EEK par augu aizsardzības līdzekļu laišanu tirgū. (Sāktie novērtējumi tiek turpināti, tāpēc tie jāpabeidz saskaņā ar iepriekš noteikto procedūru.) Iesniegumiem, kas saņemti līdz 2011.gada 14.jūnijam, būtu jāpiemēro izcenojums, kas bija spēkā līdz 2012.gada 1.janvārim. Tomēr dienesta Kultūraugu valsts uzraudzības informācijas sistēma tehniski nepieļauj tādu rēķinu izrakstīšanu, kuros iekļautas pozīcijas, kas vairs nav aktuālajā noteikumu Nr.163 redakcijā. Lai novērstu šo nepilnību un būtu iespējama rēķinu izrakstīšana saskaņā ar iepriekšējo izcenojumu, noteikumu Nr.163 pielikums jāpapildina ar 106.punktu, paredzot samaksu par tādu novērtējumu sagatavošanu, kas tika pieteikti līdz 2011.gada 14.jūnijam, jo attiecībā uz tiem vēl joprojām darbojas iepriekšējā novērtējuma procedūra. Noteikumu Nr.163 pielikums jāpapildina ar jauniem maksas pakalpojumiem, ņemot vērā turpmāk minēto normatīvo aktu pieņemšanu:   1. 2009.gada 21.oktobrī tika pieņemta Eiropas Parlamenta un Padomes Direktīva 2009/128/EK, ar kuru nosaka Kopienas sistēmu pesticīdu ilgtspējīgas lietošanas nodrošināšanai (turpmāk – Direktīva 2009/128/EK). Direktīva 2009/128/EK bija jāievieš līdz 2011.gada 29.novembrim, bet dažas prasības ieviešamas vēlāk. Direktīvas 2009/128/EK pārņemšanai 2011.gada 13.decembrī ir pieņemti Ministru kabineta noteikumi Nr.950 „Augu aizsardzības līdzekļu lietošanas noteikumi” (turpmāk – noteikumi Nr. 950). Noteikumi Nr.950, ievērojot Direktīvā 2009/128/EK minēto, reglamentē arī nosacījumus augu aizsardzības līdzekļu izsmidzināšanai no gaisa. Lai atļautu augu aizsardzības līdzekļa izsmidzināšanu no gaisa, ir sagatavojams dienesta novērtējums. Saskaņā ar noteikumu Nr.950 prasībām tas ir maksas pakalpojums.   2. 2011.gada 22.novembrī ir pieņemti Ministru kabineta noteikumi Nr.899 ”Noteikumi par lopbarības augu sēklu maisījumiem, kas paredzēti dabiskās vides saglabāšanai”, kas paredz, ka Valsts augu aizsardzības dienests sagatavo novērtējumu lēmuma pieņemšanai par atļauju tirgot sēklu maisījumu dabiskās vides saglabāšanai. Noteikumi Nr.163 papildināti ar šo pakalpojuma veidu.  3. Saskaņā ar Augu aizsardzības likuma 5.panta 24.punktu ir sagatavots Ministru kabineta noteikumu projekts „Noteikumi par fitosanitāriem pasākumiem un to piemērošanas kārtību koksnes iepakojamajam materiālam”, kas paredz dienestam jaunus uzdevumus, kuru izdevumi tiks segti no maksas pakalpojumiem:   * novērtējuma sagatavošana par juridiskas personas atbilstību noteiktiem kritērijiem un lēmuma pieņemšana par atļauju veikt uzņēmumu sertifikāciju termiskai apstrādei; * sertifikācijas institūcijas ikgadējā pārbaude, lai novērtētu tās atbilstību sertifikācijas veikšanas prasībām; * Koksnes iepakojamā materiāla marķētāju reģistrā reģistrētu personu uzņēmuma pārbaude, lai novērtētu tā atbilstību darbības veida prasībām.   Noteikumi Nr.163 papildināti ar šiem pakalpojuma veidiem.  4. Pamatojoties uz Augu aizsardzības likuma 5.panta 20.punktu, ir sagatavots M**inistru kabineta noteikumu projekts „**Kārtība, kādā Valsts augu aizsardzības dienests veic references laboratorijas funkcijas augu karantīnas organismu un augiem sevišķi bīstamu organismu laboratoriskajā diagnostikā”.  Saskaņā ar šo projektu dienests izvērtēs laboratoriju atbilstību noteiktām prasībām, nodrošinās starplaboratoriju salīdzinošo testēšanu, kā arī teorētiskās un praktiskās nodarbības par kaitīgo organismu diagnostiku. Projektā noteikts, ka izdevumi par šīm darbībām tiks segti no maksas pakalpojumiem, tāpēc noteikumi Nr.163 papildināti ar šiem pakalpojuma veidiem.  Nepieciešams novērst neprecizitāti un precizēt noteikumu Nr.163 pielikuma 43.punktā norādīto PVN summu.  Ievērojot klientu pieprasījumu, noteikumu Nr.163 pielikuma 54.punktā minētās laboratorijas analīzes ir sadalītas pa atsevišķām pozīcijām, lai klients varētu izvēlēties noteikt tikai viņam nepieciešamo analīžu veidu, nevis komplekso analīzi.  Projekta 2.5.apakšpunktā minētajiem pakalpojumiem pievienotās vērtības nodoklis netiek piemērots saskaņā ar likuma „Par pievienotās vērtības nodokli” 2.panta divdesmit otrajā daļā noteikto. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta noteikumu projekts „Grozījumi Ministru kabineta 2011.gada 1.marta noteikumos Nr.163 „Noteikumi par Valsts augu aizsardzības dienesta sniegto maksas pakalpojumu cenrādi”” (turpmāk – noteikumu projekts) ir sagatavots, ievērojot normatīvajos aktos noteikto un pieprasījumu pēc jauniem pakalpojumu veidiem. Ņemot vērā šīs anotācijas I sadaļas 2.punktā minēto, jānosaka jauni maksas pakalpojumu veidi.  Noteikumu projekts jāpapildina ar jauniem maksas pakalpojumu veidiem, sadalot maksu par atsevišķiem analīžu veidiem.  Šīs anotācijas I sadaļas 2.punktā minētās problēmas noteikumu projekts atrisinās pilnībā. |
| 5. | Projekta izstrādē iesaistītās institūcijas | Zemkopības ministrija, Valsts augu aizsardzības dienests |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Personas, kas nodarbojas ar augu aizsardzības līdzekļu lietošanu, izsmidzinot tos no gaisa, koksnes iepakojamā materiāla termiskajā apstrādē un ražošanā, koksnes, ko paredzēts izmantot koksnes iepakojamā materiāla ražošanā, termiskajā apstrādē iesaistītās personas, institūcijas, kas pārbauda un sertificē termiskās apstrādes procesu, augu aizsardzības līdzekļu ražotājas firmas un lauksaimnieki. Šo personu skaitu nav iespējams norādīt, jo nav pieejami šādi dati. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts radīs finansiālās izmaksas tām personām, kas vēlēsies saņemt atbilstošus maksas pakalpojumus. Tā kā tie ir jauni pakalpojumi, tad līdzšinējās izmaksas nemainīsies. |
| 4. | Tiesiskā regulējuma nefinansiālā ietekme | Tiesiskais regulējums radīs jaunas tiesības un pienākumus – personām būs pieejami jauni papildu pakalpojumi atbilstoši esošajam pieprasījumam |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2012. gads** | | Turpmākie trīs gadi (tūkst. latu) | | |
|  | | |
| **2013** | **2014** | **2015** | |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | |
| 1 | 2 | 3 | 4 | 5 | 6 | |
| 1. Budžeta ieņēmumi: | 919,8 | 4,1 | 5,0 | 5,2 | 5,4 | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 919,8 | 4,1 | 5,0 | 5,2 | 5,4 | |
| 1.2. valsts speciālais budžets |  |  |  |  |  | |
| 1.3. pašvaldību budžets |  |  |  |  |  | |
| 2. Budžeta izdevumi: | 919,8 | 4,1 | 5,0 | 5,2 | 5,4 | |
| 2.1. valsts pamatbudžets | 919,8 | 4,1 | 5,0 | 5,2 | 5,4 | |
| 2.2. valsts speciālais budžets |  |  |  |  |  | |
| 2.3. pašvaldību budžets |  |  |  |  |  | |
| 3. Finansiālā ietekme: | 0 | 0 | 0 | 0 | 0 | |
| 3.1. valsts pamatbudžets |  |  |  |  |  | |
| 3.2. speciālais budžets |  |  |  |  |  | |
| 3.3. pašvaldību budžets |  |  |  |  |  | |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |  |  |  |  | |
|  |  |  |  | |
|  |  |  |  | |
| 5. Precizēta finansiālā ietekme: | X |  |  |  |  | |
| 5.1. valsts pamatbudžets |  |  |  |  | |
| 5.2. speciālais budžets |  |  |  |  | |
| 5.3. pašvaldību budžets |  |  |  |  | |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |  |  |  |  |
| 6.1. detalizēts ieņēmumu aprēķins | Skatīt anotācijas pielikumu. | | | | |
| 6.2. detalizēts izdevumu aprēķins | Skatīt anotācijas pielikumu. | | | | |
| 7. Cita informācija | Saskaņā ar jauno izcenojumu piemērošanu ieņēmumi par sniegtajiem maksa pakalpojumiem palielinās kopējo ieņēmumu apmēru programmā 27.00.00. „Augu veselība un augu aprites uzraudzība” vidēji par 5 tūkst. latu gadā. Ieņēmumi paredzēti to izdevumu segšanai, kas radīsies, Valsts augu aizsardzības dienestam veicot jaunās funkcijas saskaņā ar anotācijas I sadaļā minētajām normatīvo aktu izmaiņām. | | | | |

|  |  |  |
| --- | --- | --- |
| VI. Sabiedrības līdzdalība un šīs līdzdalības rezultāti | | |
| 1. | Sabiedrības informēšana par projekta izstrādes uzsākšanu | Noteikumu projekts 2012.gada 5.janvārī tika nosūtīts saskaņošanai Latvijas augu aizsardzības līdzekļu ražotāju un tirgotāju asociācijai, Kokapstrādes tehnoloģijas centra Sertifikācijas birojam, Sertifikācijas un testēšanas centram, Kokrūpniecības federācijai, Zemnieku saeimai un Lauksaimnieku organizācijas sadarbības padomei. |
| 2. | Sabiedrības līdzdalība projekta izstrādē | Projekts saskaņošanai nosūtīts tām sabiedriskajām organizācijām, kas pārstāv projekta mērķgrupas intereses. |
| 3. | Sabiedrības līdzdalības rezultāti | Organizācijas atbalstījušas projektu bez iebildumiem. |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izpildi nodrošinās Valsts augu aizsardzības dienests. |
| 2. | Projekta izpildes ietekme uz pārvaldes funkcijām | Iestādes funkcijas netiks mainītas. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Nav nepieciešama jaunu institūciju izveide. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Nav attiecināms. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Nav attiecināms. |
| 6. | Cita informācija | Nav. |

|  |  |
| --- | --- |
| **IV. Tiesību akta projekta ietekme uz spēkā esošo tiesību normu sistēmu** | |
| Nepieciešamie saistītie tiesību aktu projekti | Noteikumu projekts („Grozījumi Ministru kabineta 2011.gada 1.marta noteikumos Nr.163 „Noteikumi par Valsts augu aizsardzības dienesta sniegto maksas pakalpojumu cenrādi””, paredzot iekļaut jaunus maksas pakalpojumus par atzīšanas apliecības izsniegšanu laboratorijai un laboratorijas ikgadējo pārbaudi, par salīdzinošo testēšanu un teorētiskajām un praktiskajām nodarbībām references laboratorijā) izskatīšanai Ministru kabinetā tiks virzīts vienlaikus ar anotācijas I sadaļas 2.punktā minētajiem Ministru kabineta noteikumu projektiem „Noteikumi par fitosanitāriem pasākumiem un to piemērošanas kārtību koksnes iepakojamam materiālam” un „Kārtība, kādā Valsts augu aizsardzības dienests veic references laboratorijas funkcijas augu karantīnas organismu un augiem sevišķi bīstamu organismu laboratoriskajā diagnostikā”. |
| Cita informācija | Nav. |

*Anotācijas V sadaļa – projekts šo jomu neskar.*

Zemkopības ministre L.Straujuma

2012.02.22. 11:18

K.Kjago

67027309, kristine.kjago@vaad.gov.lv